આર્મીના પાઇલટ-કમ-લેખક પિતાના ઘરે જન્મેલા ફિલિપે નાનપણમાં એકવાર સર્કસના ખેલ જોયા અને દિમાગમાં ટાઇટ-રોપનું વૉકિંગ ઘર કરી ગયું. ઘરના બગીચામાં બે ઝાડ વચ્ચે દોરડા બાંધીને એના પર ચાલવાની પ્રૅક્ટિસ શરૂ થઈ. ૧૬ વર્ષનો થયો ત્યાં સુધીમાં તો ફિલિપ પેતી (ફિલ્મમાં ઍક્ટર જોસેફ ગૉર્ડન લેવિટ)ને આ બૅલૅન્સિંગ ઍક્ટમાં એવી મહારત આવી ગયેલી કે દોરડા પર આગળ-પાછળ ચાલવા ઉપરાંત તે ગોઠીમડાં ખાઈ શકતો, દોરડા પર બેસી શકતો અને ઈવન જમ્પ પણ કરી શકતો, એક અને બે પૈડાંવાળી સાઇકલ ચલાવી શકતો. આ કળામાં વધારે મહારત હાંસલ કરવામાં ફિલિપને સાથ મYયો એ સમયના મહાન